Yang di-Pertua Negeri

Tuan Yang Terutama (TYT) Yang di-Pertua Negeri () ataupun dahulunya dikenali sebagai Gabenor sebelum tahun kemerdekaan 1957 bagi Negeri-negeri Selat, merupakan ketua negeri di 4 buah negeri di Malaysia iaitu Melaka, Sabah, Sarawak dan Pulau Pinang.

Yang di-Pertua Negeri dilantik oleh Yang di-Pertuan Agong setelah berunding dengan Majlis Kerajaan Malaysia kerana negeri-negeri ini tidak mempunyai Sultan. Yang di-Pertua Negeri dilantik selama sepenggal atau empat (4) tahun dan boleh dipanjangkan mengikut kesesuaian. Beliau tidak dibenarkan memiliki perniagaan atau keuntungan dan tidak dibenarkan juga bergiat aktif didalam mana-mana aktiviti komersial.

Yang di-Pertua Negeri merupakan komponen Dewan Undangan Negeri (DUN) dan mempunyai kuasa untuk mengadakan perhimpunan atau pembubaran Dewan Undangan Negeri. Persetujuan beliau adalah diperlukan bagi meluluskan Dewan Undangan Negeri.

Yang di-Pertua Negeri juga merupakan Ahli Majlis Raja-Raja yang dipengerusikan oleh Yang di-Pertuan Agong.

Kuasa mentadbir negeri dipikul oleh Yang di-Pertua Negeri tetapi fungsi-fungsi pentadbiran boleh diserahkan kepada pihak lain dari segi undang-undang. Yang di-Pertua Negeri akan melantik Ketua Menteri dan ahli Exco bagi menasihati beliau dalam menjalankan peranannya.

Fungsi dan peranan 

Fungsi dan peranan Yang di-Pertua Negeri meliputi perkara-perkara berikut:

 Ketua Kerajaan Negeri 
 Fungsi Kehakiman 
 Fungsi Pertadbiran 
 Kuasa Pengampunan 
 Sumber Kehormatan dan Daulat.

Senarai Yang di-Pertua Negeri

Pulau Pinang

Melaka

Sabah

Sarawak

Lihat juga 
 Yang di-Pertuan Agong 
 Yang di-Pertuan Besar 
 Yang di-Pertuan Negara

Rujukan tentang yang di-pertuan negara dan negeri  

 Mengenai Kerajaan Malaysia, Portal Kerajaan Malaysia

Pemerintahan beraja Malaysia